Kumpanija Maltija pproponiet investiment ta' madwar €120 miljun f'lukanda ġdida tal-ogħla livell fil-gżira ċkejkna, Kemmuna. F'konferenza li ttellgħet onlajn, il-Perit fuq il-proġett Antonio Belvedere spjega kif f'dan il-proġett qed ikun propost li jinħolqu 70 kamra u 21 villa li jkunu kollha fuq sular wieħed. Spjega kif l-ebda art rurali m'hi se tittieħed hekk kif din il-lukanda se tkun qed issir flok dik preżenti.